
  OPĆINA VRBANJA
 OPĆINSKO VIJEĆE

KLASA:  602-02/26-01/3
URBROJ: 2196-31-01-1-26-1
Vrbanja,  24. kolovoza 2026.  

Na temelju članka 30. Statuta Općine Vrbanja ("Službeni vjesnik" Vukovarsko-srijemske županije  br. 5/13, 1/18 i 4/21), Općinsko vijeće na svojoj 8. sjednici, održanoj dana 24. kolovoza 2026., donijelo je:

O D L U K U

o sufinanciranju troškova kupovine udžbenika za srednju školu
Članak 1.

Općina Vrbanja će za učenike srednjih škola u školskoj godini 2026./2027. sufinancirati troškove kupovine udžbenika, radnih materijala, te školskog pribora potrebnih za nastavu.

Članak 2.

Pravo na sufinanciranje ostvaruju svi roditelji djece koja su redoviti učenici srednje škole te čiji roditelji/skrbnici imaju prebivalište na području Općine Vrbanja.

Iznos sufinanciranja iznosi 150,00 € po učeniku.

Da bi ostvarili pravo na sufinanciranje troškova kupnje udžbenika:

-učenici moraju biti polaznici srednje škole i imati prebivalište na području Općine Vrbanja, 

-moraju biti izmirene financijske obveze prema Općini Vrbanja. 

Članak 3.

Naknade za sufinanciranje troškova kupnje udžbenika isplaćivat će se roditeljima učenika na njihove transakcijske račune nakon predaje ispunjenog zahtjeva i provedenog postupka utvrđivanja ispunjavanja uvjeta za sufinanciranje troškova kupnje udžbenika.

ZAHTJEVU JE POTREBNO PRILOŽITI:

1. Dokaz o prebivalištu roditelja na području Općine Vrbanja za korisnika (preslika osobne iskaznice)
2. Presliku tekućeg računa s IBAN brojem
3. Potvrdu o upisu u tekuću školsku godinu

4. Potvrda o nedugovanju Općini Vrbanja

                                                                       Članak 4.

Sredstva za provedbu ove Odluke osigurana su u Proračunu Općine Vrbanja za 2026. godinu R0570.

Članak 5.

Ova Odluka stupa na snagu osmog dana od dana objave u “Službenom vjesniku” Vukovarsko-srijemske županije.

                                                             PREDSJEDNIK OPĆINSKOG VIJEĆA                                               Zlatko Balta, dipl.ing.šum.
